Bündnis Zukunft Österreich
Bündnis Zukunft Österreich, BZÖ, østrigsk politisk parti. BZÖ blev dannet i 2005 af udbrydere fra Freiheitliche Partei Österreichs (FPÖ), bl.a. Jörg Haider, som blev det nye partis leder. Partiet fik 4% af stemmerne ved valget i 2006 og 10,7% i 2008. I lighed med FPÖ regnes BZÖ for at tilhøre den yderste højrefløj; partiet er kritisk over for EU og forlanger strengere kontrol med indvandringen. Jörg Haider døde ved et trafikuheld kort efter valget i 2008, og i 2009 blev Josef Bucher (f. 1965) leder af BZÖ. Under Buchers ledelse har partiet bevæget sig en en mere liberalistisk retning, men med vægt på socialt konservative værdier.